মহানগৰবাসীৰ মাজত কম সময়ৰ ভিতৰত জনপ্ৰিয় হৈ পৰা আৰু বহুতো যুৱক-যুৱতীয়ে নিজৰ বাইকখনক উপাৰ্জনৰ মাধ্যম কৰি লোৱা ৰেপিড' বাইক টেক্সি সেৱা আজিৰে পৰা অনিৰ্দিষ্টকাললৈ নিষিদ্ধ কৰা হয়।
মহানগৰীত চলাচলৰ বাবে অনুজ্ঞাপত্ৰ নথকাৰ বাবে কামৰূপ মহানগৰ জিলা পৰিবহন বিভাগে আজি এই ৰেপিড' বাইক টেক্সী সেৱা নিষিদ্ধ কৰাৰ লগতে কাৰ্য্যালয় চীল কৰি দিয়ে।
নৰ্থ ইষ্ট নাওৰ সৈতে হোৱা টেলিফোনিক বাৰ্তালাপত এই কথা জানিবলৈ দিয়ে কামৰূপ মহানগৰ জিলা পৰিবহন বিষয়া বাপন কলিতাই।
"আজিৰে পৰা মহানগৰীত ৰেপিড' বাইক-টেক্সি সেৱা নিষিদ্ধ কৰা হৈছে। তেওঁলোকৰ পৰিবহণ বিভাগৰ পৰা কোনোধৰণৰ অনুমতি নাছিল। তেওঁলোকে অনুমতিৰ বাবে ইতিমধ্যে আবেদন জনাইছে, যদি অনুমতি লাভ কৰে তেন্তে চলাব পাৰিব। কোনোধৰণৰ অনুমতি নথকা স্বত্তেও তেওঁলোকৰ ব্যৱসায় চলি আছে। গতিকে আজি আমাৰ নিৰ্দেশত জিলা পৰিবহন বিষয়া কেইগৰাকীমান গৈ ৰেপিড'ৰ কাৰ্য্যালয় চিল কৰেগৈ।" জিলা পৰিবহন বিষয়াগৰাকীয়ে আমাৰ সাংবাদিকৰ আগত কয়।
তাৎপৰ্য্যপূৰ্ণভাৱে যোৱাবৰ্ষৰ আগষ্ট মাহতে ৰেপিড' কতৃপক্ষই অনুমতি পত্ৰ বিচাৰি পৰিবহণ বিভাগৰ ওচৰত আবেদন দাখিল কৰা বুলি দাবী কৰাৰ লগতে পৰিবহণ বিভাগে কোনোধৰণৰ গুৰুত্ব দিয়া নাই বুলি সূত্ৰটোৱে কয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
